CELEX: 32010R0357
Language: da
Date: 2010-04-23 00:00:00
Title: Kommissionens forordning (EU) nr. 357/2010 af 23. april 2010 om ændring af forordning (EU) nr. 185/2010 af 4. marts 2010 om detaljerede foranstaltninger til gennemførelse af grundlæggende fælles normer for luftfartssikkerhed (EØS-relevant tekst)

27.4.2010   
            
            
               DA
            
            
               Den Europæiske Unions Tidende
            
            
               L 105/10
            
         KOMMISSIONENS FORORDNING (EU) Nr. 357/2010
   af 23. april 2010
   om ændring af forordning (EU) nr. 185/2010 af 4. marts 2010 om detaljerede foranstaltninger til gennemførelse af grundlæggende fælles normer for luftfartssikkerhed
   (EØS-relevant tekst)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 300/2008 af 11. marts 2008 om fælles bestemmelser om sikkerhed inden for civil luftfart og om ophævelse af forordning (EF) nr. 2320/2002 (1), særlig artikel 4, stk. 3, og
   ud fra følgende betragtninger:
   
               (1)
            
            
               Kommissionens forordning (EF) nr. 820/2008 af 8. august 2008 om foranstaltninger til gennemførelse af grundlæggende fælles normer for luftfartssikkerhed (2) indeholder sikkerhedsprocedurer for forsyninger af væsker og pillesikre forseglingsposer. Denne forordning vil imidlertid blive ophævet fra den 29. april 2010.
            
         
               (2)
            
            
               Kommissionens forordning (EU) nr. 185/2010 af 4. marts 2010 om detaljerede foranstaltninger til gennemførelse af grundlæggende fælles normer for luftfartssikkerhed (3) vil træde i stedet for forordning (EF) nr. 820/2008. Forordning (EU) nr. 185/2010 indeholder ingen sikkerhedsprocedurer for forsyninger af væsker og pillesikre forseglingsposer.
            
         
               (3)
            
            
               For at beskytte den civile luftfart mod ulovlige handlinger, som bringer sikkerheden inden for civil luftfart i fare, bør sikkerhedsprocedurer for forsyninger af væsker, spray og gelé og pillesikre forseglingsposer, der sælges på airside i EU's lufthavne, opretholdes. Det er derfor nødvendigt at indføje disse i forordning (EU) nr. 185/2010.
            
         
               (4)
            
            
               Forordning (EU) nr. 185/2010 finder anvendelse fra den 29. april 2010. Nærværende forordnings ikrafttræden haster derfor, idet den bør anvendes fra samme dato.
            
         
               (5)
            
            
               Forordning (EU) nr. 185/2010 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Komitéen for Civil Luftfartssikkerhed, der er nedsat ved artikel 19, stk. 1, i forordning nr. 300/2008 —
            
         VEDTAGET DENNE FORORDNING:
   Artikel 1
   Bilaget til forordning (EU) nr. 185/2010 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 29. april 2010.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. april 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 97 af 9.4.2008, s. 72.
   
      (2)  EUT L 221 af 19.8.2008, s. 8.
   
      (3)  EUT L 55 af 5.3.2010, s. 1.
   
      BILAG
      I bilaget til forordning (EU) nr. 185/2010 foretages følgende ændringer:
      
                  1)
               
               
                  I kapitel 8 tilføjes følgende punkt 8.3:
                  »8.3.   YDERLIGERE SIKKERHEDSBESTEMMELSER FOR FORSYNINGER TIL FLYVNINGEN AF VÆSKER, SPRAY OG GELÉ (LAG) OG SIKREDE FORSEGLINGSPOSER (STEBs)
                  
                              1.
                           
                           
                              STEBs, der benyttes til forsyninger til flyvningen, leveres i en pillesikker emballage til et airside-område eller et security-beskyttet område.
                           
                        
                              2.
                           
                           
                              Efter den første modtagelse i et airside-område eller et security-beskyttet område og frem til det endelige salg om bord på luftfartøjet beskyttes LAG og STEBs mod uautoriseret adgang.
                           
                        
                              3.
                           
                           
                              Der er fastsat detaljerede bestemmelser angående de yderligere sikkerhedsbestemmelser for forsyninger til flyvningen af (LAG) og sikrede forseglingsposer (STEBs) i en særskilt afgørelse.«
                           
                        
            
                  2)
               
               
                  I kapitel 9 tilføjes følgende punkt 9.3:
                  »9.3.   YDERLIGERE SIKKERHEDSBESTEMMELSER FOR LEVERANCER AF VÆSKER, SPRAY OG GELÉ (LAG) OG SIKREDE FORSEGLINGSPOSER (STEBs)
                  
                              1.
                           
                           
                              Leverancer af STEBs leveres i en pillesikker emballage til et airside-område beliggende efter det punkt, hvor boardingpassene kontrolleres, eller et security-beskyttet område.
                           
                        
                              2.
                           
                           
                              Efter den første modtagelse i et airside-område eller et security-beskyttet område og frem til det endelige salg i butikken beskyttes LAG og STEBs mod uautoriseret adgang.
                           
                        
                              3.
                           
                           
                              Der er fastsat detaljerede bestemmelser angående de yderligere sikkerhedsbestemmelser for leverancer af (LAG) og sikrede forseglingsposer (STEBs) i en særskilt afgørelse.«